《青溪主客歌》
宋代·汪崇亮

野王手奏淮淝捷，门外归来有旌节。
伸眉一笑紫髯秋，袖中犹挟柯亭月。
山阴主人载雪舟，掀篷系缆青溪头。
平生耳热欠一识，若为牵挽行云留。
一声横玉西风里，芦花不动鸥飞起。
马蹄依旧入青山，柳梢浸月天如水。

作者简介：汪崇亮，旌德（今属安徽）人。澥裔孙。方回曾跋其《白云漫稿》。事见《桐江集》卷三。